J. Rusnák, poslanec: (2002-02-07):
K. Čižmáriková, poslankyňa: Áno. Takže prosím... J. Migaš, predseda NR SR: Tak, nech sa páči, k prvému bodu. K. Čižmáriková, poslankyňa: Takže prosím hlasovať o prvom pozmeňujúcom návrhu pána poslanca Jána Rusnáka, o prvom, ktorý sa týka odseku 3 pôvodného návrhu. J. Migaš, predseda NR SR: Panie poslankyne, páni poslanci, hlasujeme o prvom návrhu z pozmeňujúcich návrhov pána poslanca Rusnáka. Prezentujme sa a hlasujme. Máte to pred sebou, takže nech sa páči. Čiže hlasujeme o návrhu týkajúcom sa odseku 3 pôvodného návrhu, ktorý znel a tak ďalej a tak ďalej. O tomto teraz hlasujeme. (Hlasovanie.) Prítomných je 129 poslancov, za 67, proti 48, zdržalo sa 7, nehlasovalo 7. Konštatujem, že tento návrh sme schválili. Ďalší. K. Čižmáriková, poslankyňa: Ďakujem. Pán predsedajúci, dajte hlasovať o druhom pozmeňujúcom návrhu pána poslanca Jána Rusnáka. J. Migaš, predseda NR SR: Hlasujeme o druhom pozmeňujúcom návrhu pána poslanca Rusnáka. Text máte pred sebou. K. Čižmáriková, poslankyňa: Áno. J. Migaš, predseda NR SR: Hlasujeme o druhom návrhu týkajúcom sa odsekov 4 a 5 pôvodného návrhu, ktoré zneli a tak ďalej. Máte to pred sebou. Hlasujeme. (Hlasovanie.) Prítomných je 127, za 5, proti 67, zdržalo sa 47, nehlasovalo 8. Konštatujem, že sme tento návrh neschválili. Ďalší. K. Čižmáriková, poslankyňa: Ďalší je návrh pána poslanca Pavla Kanisa. Text máte pred sebou. (Ruch v sále.) J. Migaš, predseda NR SR: Pokoj, pokoj. Pani poslankyňa, nech sa páči. K. Čižmáriková, poslankyňa: Jeho pozmeňujúci... J. Migaš, predseda NR SR: Nech sa páči, predneste tie Kanisove návrhy. K. Čižmáriková, poslankyňa: Pán predsedajúci, prosím, dajte hlasovať o pozmeňujúcich návrhoch pána poslanca Kanisa, ktoré boli tri, ako o celku. Text máte pred sebou, kolegovia. J. Migaš, predseda NR SR: Panie poslankyne, páni poslanci, máte pred sebou 3 pozmeňujúce návrhy pána poslanca Kanisa. Navrhovateľ čiže pán Kanis navrhuje o nich hlasovať ako o celku, čiže hlasujeme o všetkých pozmeňujúcich návrhoch naraz. Prezentujme sa a hlasujme. Hlasujeme o všetkých troch návrhoch. (Hlasy z pléna.) Po hlasovaní, pán poslanec Cuper, dobre? Čiže hlasujeme o troch pozmeňujúcich návrhoch pána poslanca Kanisa. (Hlasovanie.) Prítomných je 130 poslancov, za 109, proti 16, zdržali sa 2, nehlasovali 3. Konštatujem, že pozmeňujúce návrhy pána poslanca Kanisa sme schválili. Ďalej. K. Čižmáriková, poslankyňa: Tretí návrh na zmenu textu uznesenia predniesol pán poslanec Hofbauer, ktorý navrhol vypustiť posledné dva odseky textu vyhlásenia. Pán predseda, prosím, dajte o tom hlasovať. J. Migaš, predseda NR SR: Hlasujeme. Máte to pred sebou, pod č. 6? Hlasujeme o pozmeňujúcom návrhu pána poslanca Hofbauera. Hlasujeme. Máte to pred sebou, nech sa páči. K. Čižmáriková, poslankyňa: Nie, nie, nemajú to pred sebou. J. Migaš, predseda NR SR: Nemajú? K. Čižmáriková, poslankyňa: Nie. To bolo jednoduché. Navrhol vypustiť posledné dva odseky. J. Migaš, predseda NR SR: Čiže jeho návrh prečítam – návrh vypustiť posledné dva odseky textu vyhlásenia. Toto je návrh pána poslanca, dobre? Ja som myslel, že to máte pred sebou. Takže prečítal som to, o tomto teraz hlasujeme. (Hlasy z pléna.) Navrhol vypustiť posledné dva odseky textu vyhlásenia. (Hlasovanie.) Prítomných je 124 poslancov, za 40, proti 58, zdržalo sa 19, nehlasovalo 7. Konštatujem, že pozmeňujúci návrh pána poslanca sme neschválili. Ďalej. K. Čižmáriková, poslankyňa: Áno. Pán predseda, požiadam vás hlasovať, prosím, o návrhu Vyhlásenia Národnej rady Slovenskej republiky o Zákone o Maďaroch žijúcich v susedných krajinách ako o celku so schválenými pozmeňujúcimi návrhmi. Ide o text. J. Migaš, predseda NR SR: Pán poslanec Cabaj.